ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
రాష్ట్ర/యూటీ స్థాయిలో ఆరోగ్య సంరక్షణ నిపుణులు మరియు ఆరోగ్య సౌకర్యాల రిజిస్ట్రీలను బలోపేతం చేయడానికి పనితీరు ఆధారిత నిధుల కేటాయింపును నేషనల్ హెల్త్ అథారిటీ ప్రకటించింది
5 సంవత్సరాల వ్యవధిలో ఏబిడిఎం రాష్ట్ర కార్యాలయాల ఏర్పాటు కోసం రూ.500 కోట్లు కేటాయించారు. రాష్ట్రాలు/కేంద్రపాలిత ప్రాంతాల పనితీరు ఆధారంగా రూ.100 కోట్లు కేటాయించబడతాయి
హెల్త్ ఫెసిలిటీ రిజిస్ట్రీ  మరియు హెల్త్కేర్ ప్రొఫెషనల్స్ రిజిస్ట్రీ లో రికార్డింగ్ డేటాలో వారి పనితీరు ఆధారంగా ఆయుష్మాన్ భారత్ డిజిటల్ మిషన్  అమలు కోసం నేషనల్ హెల్త్ అథారిటీ  రాష్ట్రాలు మరియు కేంద్ర పాలిత ప్రాంతాలకు నిధుల కేటాయింపును ప్రకటించింది. ఈ పనితీరు ఆధారిత నిధుల కేటాయింపు పథకం కింద నిర్మించబడుతున్న కీలక జాతీయ రిజిస్ట్రీలను బలోపేతం చేసే ధృవీకరించబడిన ఎంట్రీలతో రాష్ట్రం/యూటీ స్థాయిలో ఏబిడిఎం యొక్క నిర్మాణాత్మక అమలులో సహాయపడుతుంది.
ఎన్హెచ్ఏ గతంలో జారీ చేసిన మార్గదర్శకాల ప్రకారం 5 సంవత్సరాల వ్యవధిలో  రాష్ట్రం/యూటీ స్థాయిలో ఏబిడిఎం కార్యాలయాల ఏర్పాటు కోసం రూ. 500 కోట్లు కేటాయించబడ్డాయి. ఈ నిధులలో ఇరవై శాతం అంటే రూ. 100 కోట్లను ప్రోత్సాహక ఆధారిత నిధులుగా కేటాయించారు. ఈ ఆలోచనను మరింత ముందుకు తీసుకువెళ్లి, సంస్థల సంఖ్య  పరంగా సంబంధిత రాష్ట్రాలు మరియు యూటీల పనితీరు ఆధారంగా ప్రస్తుత నిధుల కేటాయింపును పొడిగించాలని ఎన్హెచ్ఏ నిర్ణయించింది. డయాగ్నస్టిక్ ల్యాబ్లు, ఫార్మసీలు మొదలైనవి సంబంధిత రాష్ట్రాలు/యుటిలు నిర్ణీత వ్యవధిలో నమోదు చేసి ధృవీకరించాలి.
ఈ కార్యక్రమంపై ఎన్హెచ్ఏ, సిఈఓ డాక్టర్ ఆర్. ఎస్. శర్మ మాట్లాడుతూ – “హెచ్పిఆర్ మరియు హెచ్ఎఫ్ఆర్లు ఏబిడిఎం కీలక స్తంభాలు. మరింత మంది ఆరోగ్య సంరక్షణ నిపుణులు మరియు ఆరోగ్య సౌకర్యాలను నమోదు చేయడంలో రాష్ట్రాలు మరియు యూటీల నుండి ఉత్సాహభరితమైన మద్దతుతో మనం డిజిటల్ ఆరోగ్య సేవల ప్రయోజనాలను ప్రజల్లోకి తీసుకెళ్లగలము. రాష్ట్రాలు మరియు యూటీలలోని సంబంధిత సంస్థలు రిజిస్ట్రేషన్ సమయంలో నమోదు చేసిన వివరాలను ధృవీకరించే బాధ్యతను కూడా కలిగి ఉంటాయి. వారి మద్దతు ఆరోగ్య సంరక్షణ నిపుణులు మరియు ఆరోగ్య సౌకర్యాల జాతీయ స్థాయి రిజిస్ట్రీలను రూపొందించడంలో సహాయపడుతుంది, ఇది ఆరోగ్య సేవలను కోరుకునే వ్యక్తులకుఏకైక మూలం" అని తెలిపారు.
ఏబిడిఎం ఉద్దేశించిన లక్ష్యాన్ని సాధించడానికి హెల్త్ ఫెసిలిటీ రిజిస్ట్రీ  మరియు హెల్త్కేర్ ప్రొఫెషనల్స్ రిజిస్ట్రీ  జనాభా చాలా కీలకం. రాష్ట్రాలు & కేంద్ర పాలిత ప్రాంతాలకు పనితీరు ఆధారిత నిధులను ప్రవేశపెట్టడం ఈ దిశలో ఒక చొరవ. దానికి అనుగుణంగా ఎన్హెచ్ఏ ఫండ్ కేటాయింపు కోసం నిబంధనలను నిర్వచించింది:
- 31 డిసెంబర్ 2022 వరకు హెచ్ఎఫ్ఆర్ &హెచ్పిఆర్లో ధృవీకరించబడిన ప్రతి ఎంట్రీలకు రూ.100
- హెచ్ఎఫ్ఆర్ &హెచ్పిఆర్లో 1 జనవరి 2023 నుండి 31 మార్చి 2023 మధ్య వెరిఫై చేయబడిన ప్రతి ఎంట్రీలకు రూ.50
- 31 మార్చి 2023 తర్వాత హెచ్ఎఫ్ఆర్ &హెచ్పిఆర్లో వెరిఫై చేయబడిన ఎంట్రీలకు నిధులు కేటాయించబడవు
- ఎబిడిఎం కోసం పూర్తి సమయం లేదా పార్ట్టైమ్ మానవ వనరులను వినియోగించుకోవడానికి రాష్ట్రాలు మరియు యూటీలకు ఈ నిధులను ఉపయోగించుకునే స్వేచ్ఛ ఉంది.
ఏబిడిఎం గురించి మరింత సమాచారం https://abdm.gov.in/ వెబ్సైట్లో తెలుసుకోవచ్చు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
2021లో, అక్టోబర్ 2 నుంచి 31 వరకు, నెలరోజుల పాటు సాగిన స్వచ్ఛత ప్రచారంలో దాదాపు 6154 కార్యాలయాల వ్యాప్తంగా విస్తరించి ఉన్న 12.01 లక్షల చదరపు అడుగుల చోటు శుభ్రం, తుక్కును విక్రయం ద్వారా రూ. 62.54 కోట్ల ఆదాయ ఆర్జన
అనుబంధ/ జోడించిన కార్యాలయాలు సహా కేంద్ర మంత్రిత్వశాఖలు/ వఇభాగాలలో పెండెన్సీ ని తగ్గించి, స్వచ్ఛతను వ్యవస్థాగతం చేయడం కోసం తొలి ప్రత్యేక ప్రచార కార్యక్రమాన్ని 2 నుంచి 31 అక్టోబర్, 2021వరకు ప్రభుత్వం నిర్వహించింది.
లోక్సభకు ఇచ్చిన లిఖితపూర్వక సమాధానంలో ఈ ప్రచారంలో దాదాపు 6154 కేంద్ర ప్రభుత్వ కార్యాలయాలు పాలు పంచుకున్నట్టు కేంద్ర శాస్త్ర& సాంకేతిక  సహాయమంత్రి, ఎర్త్ సైన్సెస్  సహాయ మంత్రి, ప్రధానమంత్రి కార్యాలయం, సిబ్బంది, ప్రజా ఫిర్యాదులు, పింఛన్లు, అణు ఇంధనం, అంతరిక్ష శాఖల సహాయమంత్రి డాక్టర్ జితేంద్ర సింగ్ వెల్లడించారు.
నెలరోజుల పాటు సాగిన ఈ ప్రచారంలో ఈ 6154 కార్యాలయాల వ్యాప్తంగా విస్తరించిన 12.01 లక్షల చదరపు అడుగుల చోటును శుభ్రం చేయడంతో పాటుగా, తుక్కును విక్రయించడం ద్వారా రూ. 62.54 కోట్ల ఆదాయాన్ని ఆర్జించారు. శుభ్రం చేసిన ఈ స్థలాన్ని ఆయా కార్యాలయాలు తమ ప్రాంగణంగా, కెఫెటేరియాగా, గ్రంథాలయంగా, కాన్ఫరెన్స్ హాల్గా, వెల్నెస్ సెంటర్లుగా, పార్కింగ్ స్థలంగా ఉపయోగించుకుంటున్నాయి.
ప్రధాన మంత్రి కార్యాలయం
పూర్వ ప్రధాని శ్రీమతి ఇందిరాగాంధీ జయంతి నేపథ్యంలో ప్రధానమంత్రి మోదీ నివాళి
కీర్తిశేషురాలైన ప్రధానమంత్రి శ్రీమతి ఇందిరాగాంధీ జయంతి సందర్భంగా ప్రధానమంత్రి శ్రీ నరేంద్ర మోదీ ఆమెకు నివాళి అర్పించారు.
ఈ మేరకు ఒక ట్వీట్ ద్వారా ఇచ్చిన సందేశంలో-
“పూర్వ ప్రధాని శ్రీమతి ఇందిరాగాంధీగారి జయంతి సందర్భంగా ఆమెకు నివాళి అర్పిస్తున్నాను” అని ప్రధానమంత్రి పేర్కొన్నారు.
వాణిజ్యం, పరిశ్రమల మంత్రిత్వ శాఖ
బి 20 ఇండోనేషియా గ్లోబల్ డైలాగ్పై సమావేశాన్ని నిర్వహించిన డిపార్ట్మెంట్ ఫర్ ప్రమోషన్ ఆఫ్ ఇండస్ట్రీ అండ్ ఇంటర్నల్ ట్రేడ్ 
ఇండోనేషియా విధాన సిఫార్సులో భారతీయ దృక్కోణాలు ప్రాతినిధ్యం వహిస్తున్నాయని నిర్ధారించుకోవడంలో సహాయపడనున్న బి20 సమావేశం
డిపార్ట్మెంట్ ఫర్ ప్రమోషన్ ఆఫ్ ఇండస్ట్రీ అండ్ ఇంటర్నల్ ట్రేడ్  ఈరోజు న్యూఢిల్లీలో కాన్ఫెడరేషన్ ఆఫ్ ఇండియన్ ఇండస్ట్రీ  భాగస్వామ్యంతో బి20 ఇండోనేషియా గ్లోబల్ డైలాగ్పై కాన్ఫరెన్స్ను నిర్వహించింది. ఇండోనేషియా విధాన సిఫార్సులతో భారతీయ పరిశ్రమ దృక్కోణాలను సమలేఖనం చేసే లక్ష్యంతో ఇది ఏర్పాటు చేయబడింది. ఈ సమావేశం బి20 ఇండోనేషియా విధాన సిఫార్సులో భారతీయ దృక్కోణాలు బాగా ప్రాతినిధ్యం వహిస్తున్నాయని నిర్ధారించడానికి చర్చలను రూపొందిస్తుంది.
బిజినెస్ 20  2010లో ఏర్పడింది. ఇది ప్రపంచ వ్యాపార సంఘంతో అధికారిక జి20 డైలాగ్ ఫోరమ్. ఆర్థిక వృద్ధి మరియు అభివృద్ధిని ప్రోత్సహించడానికి ప్రతి రొటేటింగ్ ప్రెసిడెన్సీ ద్వారా ప్రాధాన్యతలపై నిర్దిష్ట చర్య తీసుకోదగిన విధాన సిఫార్సులను అందించడం లక్ష్యంగా బి20 పెట్టుకుంది.
ఇండోనేషియా నుండి 20 మందికి పైగా వ్యాపార ప్రతినిధులు కాన్ఫరెన్స్కు హాజరయ్యారు. ఈ సదస్సుకు మిస్టర్ ఎం అర్స్జాద్ రస్జిద్ పి.ఎం, ఇండోనేషియా ఛాంబర్ ఆఫ్ కామర్స్ అండ్ ఇండస్ట్రీ , ఎంఎస్. షింటావిడ్జాజాకామ్దాని, చైర్, బి20 ఇండోనేషియాతో పాటు భారత్లోని ఇండోనేషియా రాయబారి హెచ్.ఈ. ఇనా హెచ్.కృష్ణమూర్తి హాజరయ్యారు.
భారత ప్రభుత్వం తరపున జి20కి భారతదేశ షెర్పా శ్రీ అమితాబ్ కాంత్, పరిశ్రమ మరియు అంతర్గత వాణిజ్య ప్రమోషన్ విభాగం కార్యదర్శి శ్రీ అనురాగ్ జైన్ మరియు డిపిఐఐటి మరియు ఇతర సంబంధిత మంత్రిత్వ శాఖలకు చెందిన ఇతర సీనియర్ అధికారులు ప్రాతినిధ్యం వహించారు.
భారతీయ పరిశ్రమకు అనేక మంది నాయకులు ప్రాతినిధ్యం వహించారు; వీరిలో శ్రీ చంద్రజిత్ బెనర్జీ, డిజి, సిఐఐ; డాక్టర్ నౌషాద్ ఫోర్బ్స్, కాన్ఫెడరేషన్ ఆఫ్ ఇండియన్ ఇండస్ట్రీ  మరియు శ్రీ దీపక్ బాగ్లా, ఎండి & సిఈఓ, ఇన్వెస్ట్ ఇండియా ఉన్నారు.
ప్లీనరీ మరియు పరిచయ వ్యాఖ్యలు అయిన అనంతరం వాణిజ్యం & పెట్టుబడి  శక్తి, సుస్థిరత & వాతావరణం  డిజిటలైజేషన్ మరియు  ఫైనాన్స్ మరియు ఇన్ఫ్రాస్ట్రక్చర్పై చర్చలు జరిగాయి. ఇందులో బి20 ఇండోనేషియా నుండి దృక్కోణాలు భారతీయ పరిశ్రమ మరియు ప్రభుత్వ దృక్కోణాలను అనుసరించాయి.
జి 20 అనేది 19 దేశాలు + ఈయూల ఉమ్మడి కూటమి. ఇది ప్రపంచ జీడీపీలో 85%, ప్రపంచ వాణిజ్యంలో 75% మరియు ప్రపంచ జనాభాలో 60%కి ప్రాతినిధ్యం వహిస్తుంది. జి20 సభ్యులు: అర్జెంటీనా, ఆస్ట్రేలియా, బ్రెజిల్, కెనడా, చైనా, ఫ్రాన్స్, జర్మనీ, ఇండియా, ఇండోనేషియా, ఇటలీ, జపాన్, రిపబ్లిక్ ఆఫ్ కొరియా, మెక్సికో, రష్యా, సౌదీ అరేబియా, దక్షిణాఫ్రికా, టర్కీ, యునైటెడ్ కింగ్డమ్, యునైటెడ్ స్టేట్స్ , మరియు యూరోపియన్ యూనియన్. ప్రస్తుతం ఇండోనేషియా జి20 అధ్యక్ష పదవిని కలిగి ఉంది.
ఈ చర్చ 13-14 నవంబర్ 2022న ఇండోనేషియాలో జరిగే బి20 ఫైనల్ సమ్మిట్కు మార్గం సుగమం చేస్తుంది.
జల శక్తి మంత్రిత్వ శాఖ
దిల్లీలో భారత్- బంగ్లాదేశ్ మంత్రుల స్థాయి ఉమ్మడి నదుల కమిషన్ 38వ సమావేశం
కుషియారా నది మధ్యంతర నీటి భాగస్వామ్యానికి సంబంధించిన అవగాహన ఒప్పంద పత్రాన్ని ఖరారు చేసిన ఇరుపక్షాలు
త్రిపురలోని సబ్రూమ్ టౌన్ యొక్క తాగునీటి అవసరాలను తీర్చడానికి ఫెని నదిపై వాటర్ ఇన్టేక్ పాయింట్ డిజైన్ మరియు స్థానం యొక్క ముగింపును స్వాగతించిన ఇరు దేశాలు
భారత్- బంగ్లాదేశ్ల ఉమ్మడి నదుల కమిషన్ 38వ సమావేశం 25 ఆగస్టు, 2022న దిల్లీలో జరిగింది. భారత ప్రతినిధి బృందానికి కేంద్ర జలశక్తి మంత్రి శ్రీ గజేంద్ర సింగ్ షెకావత్ నాయకత్వం వహించారు. బంగ్లాదేశ్ ప్రతినిధి బృందానికి ఆ దేశ జలవనరుల రాష్ట్ర మంత్రి శ్రీ జాహీద్ ఫరూక్ నాయకత్వం వహించారు. బంగ్లాదేశ్ ప్రతినిధి బృందంలో జలవనరుల శాఖ సహాయ మంత్రి శ్రీ ఏకేఎం ఇనాముల్ హోక్ షమీమ్ కూడా ఉన్నారు. జేఆర్సీ ఫ్రేమ్వర్క్లోని సాంకేతిక పరస్పర చర్యలు ఈ మధ్య కాలంలో కొనసాగుతున్నప్పటికీ, పన్నెండేళ్ల సుదీర్ఘ విరామం తర్వాత సమావేశం నిర్వహించడం వలన ఇది ప్రాముఖ్యత సంతరించుకుంది. ఈ సమావేశానికి ముందుగా 23 ఆగస్టు 2022 మంగళవారం జలవనరుల శాఖ కార్యదర్శి స్థాయి సమావేశం జరిగింది.
ఈ ద్వైపాక్షిక సమావేశంలో ఉమ్మడి నదీజలాల భాగస్వామ్యం, వరద డేటాను పంచుకోవడం, నదీ కాలుష్యాన్ని పరిష్కరించడం, అవక్షేపణ నిర్వహణ, నదీతీర పరిరక్షణ పనులపై సంయుక్త అధ్యయనాలు నిర్వహించడం వంటి పరస్పర ప్రయోజనాలకు సంబంధించిన అనేక ద్వైపాక్షిక అంశాలపై చర్చలు జరిగాయి. కుషియారా నది మధ్యంతర నీటి భాగస్వామ్యంపై అవగాహన ఒప్పందాన్ని ఖరారు చేశారు. ఈ విషయంపై అక్టోబర్ 2019 భారతదేశం-బంగ్లాదేశ్ అవగాహన ఒప్పందం ప్రకారం త్రిపురలోని సబ్రూమ్ పట్టణం యొక్క తాగునీటి అవసరాలను తీర్చడానికి ఫెని నదిపై నీటి తీసుకోవడం కోసం ఇన్టేక పాయింట్ రూపకల్పన మరియు స్థానాన్ని ఖరారు చేయడాన్ని ఇరుపక్షాలు స్వాగతించాయి.
భారత్, బంగ్లాదేశ్కు సహాయం చేస్తున్న ముఖ్యమైన రంగాలలో ఒకటి, రియల్ టైం వరద డేటాను పంచుకోవడం. బంగ్లాదేశ్ ఊహించని వరదలను పరిష్కరించడంలో సహాయం చేయడానికి భారతదేశం ఇటీవల వరద డేటా షేరింగ్ వ్యవధిని అక్టోబర్ 15 తర్వాత పొడిగించింది.
భారత్- బంగ్లాదేశ్ మొత్తం 54 నదులను పంచుకుంటున్నాయి., వీటిలో 7 నదులు ప్రాధాన్యతపై నీటి భాగస్వామ్య ఒప్పందాల ఫ్రేమ్వర్క్ను అభివృద్ధి చేయడానికి ముందుగా గుర్తించబడ్డాయి. సమావేశంలో, డేటా మార్పిడి కోసం మరో 8 నదులను ఇందులో చేర్చడం ద్వారా కొనసాగుతున్న సహకారాన్ని విస్తృతం చేయడానికి అంగీకరించాయి. జేఆర్సీ యొక్క సాంకేతిక స్థాయి కమిటీలో ఈ విషయం మరింత చర్చించబడుతుంది.
భారతదేశం- బంగ్లాదేశ్ ఉమ్మడి నదుల కమిషన్ 1972 సంవత్సరంలో ఉమ్మడి/సరిహద్దు/సరిహద్దులు దాటిన నదులపై పరస్పర ప్రయోజనాలకు సంబంధించిన సమస్యలను పరిష్కరించడానికి ద్వైపాక్షిక యంత్రాంగంగా ఏర్పాటైంది.
ప్రధాన మంత్రి కార్యాలయం
డాక్టర్ దేవేంద్ర పటేల్ కన్నుమూత పట్ల సంతాపాన్ని వ్యక్తం చేసిన ప్రధానమంత్రి
ప్రముఖ ఆంకో-సర్జన్ డాక్టర్ దేవేంద్ర పటేల్ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ఆరోగ్య రంగం లో మౌలిక సదుపాయాల ను మరియు కేన్సర్ సంబంధి సంరక్షణ ను పెంపొందింపచేయడం లో డాక్టర్ పటేల్ అందించిన తోడ్పాటు ను ప్రధాన మంత్రి గుర్తు కు తెచ్చుకొన్నారు.
ప్రధాన మంత్రి ఒక ట్వీట్ లో -
‘‘డాక్టర్ దేవేంద్ర పటేల్ ఆరోగ్య రంగం లో మౌలిక సదుపాయాల ను మరియు కేన్సర్ సంరక్షణ ను విస్తరింపచేయడం లో తన ప్రయాస ల రీత్యా అసంఖ్యాక ప్రజానీకం యొక్క గౌరవాన్ని మరియు మంచిపేరు ను సంపాదించుకొన్నారు. వైద్యం పట్ల ఆయన కు గల అపారమైనటువంటి జ్ఞానాన్ని మరియు దయాభరిత స్వభావాన్ని ఎప్పటికీ గుర్తు పెట్టుకోవడం జరుగుతుంది. ఆయన మరణం దు:ఖం కలిగించింది. ఆయన కుటుంబాని కి ఇదే సంతాపం. ఓమ్ శాంతి.’’ అని పేర్కొన్నారు.
ఆర్థిక మంత్రిత్వ శాఖ
చివరిగా తీసుకున్న జీతంలో 30% కి పెరగనున్న బ్యాంకు ఉద్యోగుల కుటుంబ పెన్షన్
పిఎస్యు బ్యాంక్ ఉద్యోగుల ఎన్పిఎస్ కార్పస్కు బ్యాంకులు చెల్లించే మొత్తం 14% కి పెంపుదల
బ్యాంకు ఉద్యోగుల కుటుంబాలకు ఉపశమనం కలిగించడానికి కుటుంబ పెన్షన్ను చివరిగా తీసుకున్న జీతంలో 30% కి పెంచాలన్న భారతీయ బ్యాంకుల సంఘం  ప్రతిపాదనను ప్రభుత్వం ఆమోదించింది. ఈ నిర్ణయంతో బ్యాంకు ఉద్యోగుల కుటుంబ పెన్షన్ 30,000 నుంచి 35,000 రూపాయల వరకు పెరుగుతుంది. ఈ విషయాన్ని కేంద్ర ఆర్థిక మంత్రి శ్రీమతి నిర్మలా సీతారామన్ ఈ రోజు ముంబై లో పాల్గొన్న పత్రికా ప్రతినిధుల సమావేశంలో ఆర్థిక మంత్రిత్వ శాఖ లోని ఆర్థిక సేవల విభాగం కార్యదర్శి శ్రీ పాండా ప్రకటించారు.
ప్రభుత్వ రంగ బ్యాంకు ఉద్యోగుల వేతన సవరణపై 2020 నవంబర్ 11 వ తేదీన ఉద్యోగుల సంఘాలతో ఐబీఏ కుదుర్చుకున్న ద్వైపాక్షిక పరిష్కారానికి కొనసాగింపుగా బ్యాంకు ఉద్యోగుల కుటుంబ పెన్షన్ ని పెంచాలన్న ప్రతిపాదన వచ్చింది. దీనికి ఆర్థిక మంత్రి ఆమోదం తెలిపారని ఆయన చెప్పారు. 'ఇదివరకు ఈ పథకంలో పెన్షనర్ ఆ సమయంలో తీసుకున్న వేతనంలో 15, 20 మరియు 30 శాతం స్లాబ్లు ఉండేవి. ఇది గరిష్టంగా రూ .9,284/-కి లోబడి ఉంటుంది. ఇది చాలా తక్కువ మొత్తం. ఈ అంశంతో ఆర్థిక మంత్రి శ్రీమతి సీతారామన్ కూడా ఏకీభవించారు. బ్యాంకు ఉద్యోగుల కుటుంబ సభ్యులు జీవించి నిలదొక్కుకోవడానికి తగిన మొత్తాన్ని పొందేలా సవరించాలని సూచించారు.' అని శ్రీ పాండే అన్నారు.
ఎన్పీఎస్ కు యాజమాన్యాలు ప్రస్తుతం చెల్లిస్తున్న మొత్తాన్ని 10% నుంచి 14% కి పెంచాలన్న ప్రతిపాదనకు కూడా ప్రభుత్వం ఆమోదం తెలిపింది.
కుటుంబ పెన్షన్ పెంచాలన్న ప్రభుత్వ నిర్ణయం వల్ల ప్రభుత్వ రంగ బ్యాంకులలో పనిచేస్తున్న వేలాది మంది ఉద్యోగుల కుటుంబాలకు ప్రయోజనం కలుగుతుంది. ఎన్పీఎస్ కి యాజమాన్యాలు చెల్లించే మొత్తాన్ని పెంచడం వల్ల ఎన్పీఎస్ కింద బ్యాంకు ఉద్యోగులకు ఆర్థిక భద్రత పెరుగుతుంది.
తన రెండు రోజుల పర్యటనలో భాగంగా శ్రీమతి నిర్మలా సీతారామన్ ప్రభుత్వ రంగ బ్యాంకుల పనితీరును సమీక్షించి స్మార్ట్ బ్యాంకింగ్ కోసం రూపొందించిన EASE 4.0 సంస్కరణ కార్యక్రమాన్ని ప్రారంభించారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 టీకాల తాజా సమాచారం- 388వ రోజు
170 కోట్ల డోసుల మైలురాయిని దాటిన దేశవ్యాప్త టీకాల కార్యక్రమం
ఇవాళ రాత్రి 7 గంటల వరకు 50 లక్షలకుపైగా డోసులు పంపిణీ
భారతదేశ టీకా కార్యక్రమం 170 కోట్ల  డోసుల మైలురాయిని దాటింది. ఈ రోజు రాత్రి 7 గంటల వరకు 50 లక్షలకు పైగా  టీకా డోసులు ఇచ్చారు. ముందు జాగ్రత్త చర్యల్లో భాగంగా, గుర్తించిన వర్గాలకు  ఇప్పటివరకు 1.52 కోట్లకు పైగా  ముందు జాగ్రత్త డోసులు ఇచ్చారు. అర్ధరాత్రి సమయానికి తుది నివేదికలు పూర్తయ్యేసరికి ఈ సంఖ్య ఇంకా పెరిగే అవకాశం ఉంది.
'జనాభా ప్రాధాన్యత వర్గాల' ఆధారంగా ఇప్పటివరకు ఇచ్చిన దేశవ్యాప్తంగా పంపిణీ చేసిన మొత్తం టీకా డోసుల సమాచారం:
|
|
దేశవ్యాప్త కొవిడ్ టీకాల సమాచారం
|
|
ఆరోగ్య సిబ్బంది
|
|
మొదటి డోసు
|
|
10398042
|
|
రెండో డోసు
|
|
9906983
|
|
ముందు జాగ్రత్త డోసు
|
|
3697383
|
|
ఫ్రంట్లైన్ సిబ్బంది
|
|
మొదటి డోసు
|
|
18402243
|
|
రెండో డోసు
|
|
17328000
|
|
ముందు జాగ్రత్త డోసు
|
|
4870654
|
|
15-18 ఏళ్ల వారు
|
|
మొదటి డోసు
|
|
49901147
|
|
|
|
రెండో డోసు
|
|
7462320
|
|
18-44 ఏళ్ల వారు
|
|
మొదటి డోసు
|
|
545417592
|
|
రెండో డోసు
|
|
417760806
|
|
45-59 ఏళ్ల వారు
|
|
మొదటి డోసు
|
|
201109170
|
|
రెండో డోసు
|
|
174404940
|
|
60 ఏళ్లు పైబడినవారు
|
|
మొదటి డోసు
|
|
125472305
|
|
రెండో డోసు
|
|
108651443
|
|
ముందు జాగ్రత్త డోసు
|
|
6727112
|
|
మొత్తం మొదటి డోసులు
|
|
950700499
|
|
మొత్తం రెండో డోసులు
|
|
735514492
|
|
ముందు జాగ్రత్త డోసులు
|
|
15295149
|
|
మొత్తం డోసులు
|
|
1701510140
'జనాభా ప్రాధాన్యత వర్గాల' ఆధారంగా ఇవాళ ఇచ్చిన టీకా డోసుల సమాచారం:
|
|
తేదీ: ఫిబ్రవరి 07, 2022 
|
|
ఆరోగ్య సిబ్బంది
|
|
మొదటి డోసు
|
|
218
|
|
రెండో డోసు
|
|
2932
|
|
ముందు జాగ్రత్త డోసు
|
|
36199
|
|
ఫ్రంట్లైన్ సిబ్బంది
|
|
మొదటి డోసు
|
|
470
|
|
రెండో డోసు
|
|
7437
|
|
ముందు జాగ్రత్త డోసు
|
|
77554
|
|
15-18 ఏళ్ల వారు
|
|
మొదటి డోసు
|
|
415482
|
|
|
|
రెండో డోసు
|
|
1612834
|
|
18-44 ఏళ్ల వారు
|
|
మొదటి డోసు
|
|
457674
|
|
రెండో డోసు
|
|
1532909
|
|
45-59 ఏళ్ల వారు
|
|
మొదటి డోసు
|
|
77643
|
|
రెండో డోసు
|
|
302667
|
|
60 ఏళ్లు పైబడినవారు
|
|
మొదటి డోసు
|
|
57462
|
|
రెండో డోసు
|
|
179603
|
|
ముందు జాగ్రత్త డోసు
|
|
287694
|
|
మొత్తం మొదటి డోసులు
|
|
1008949
|
|
మొత్తం రెండో డోసులు
|
|
3638382
|
|
ముందు జాగ్రత్త డోసులు
|
|
401447
|
|
మొత్తం డోసులు
|
|
5048778
జనాభాలో కొవిడ్ సోకే ప్రమాదం ఎక్కువగా ఉన్న వర్గాలను వైరస్ నుంచి రక్షించే సాధనంలా టీకాల కార్యక్రమం కొనసాగుతోంది. ఈ కార్యక్రమాన్ని అనునిత్యం అత్యున్నత స్థాయిలో పర్యవేక్షిస్తున్నారు.
హోం మంత్రిత్వ శాఖ
ప్రధాన మంత్రి శ్రీ నరేంద్ర మోదీ కి ఈజిప్టు అత్యున్నత పురస్కారం లభించడం పట్ల హర్షం వ్యక్తం చేసిన కేంద్ర హోం , సహకార మంత్రి శ్రీ అమిత్ షా
రాజనీతిజ్ఞుడిగా ప్రపంచవ్యాప్త గుర్తింపు పొందిన ప్రధానమంత్రి శ్రీ నరేంద్ర మోడీ కీర్తి కిరీటంలో ఈజిప్టు అత్యున్నత గౌరవం 'ది ఆర్డర్ ఆఫ్ నైల్ అవార్డు' మరో కలికిత రాయి గా నిలుస్తుంది.
విదేశాల నుంచి అత్యధిక సంఖ్యలో అవార్డులు అందుకున్న ఏకైక భారత ప్రధాని మోదీ.. శ్రీ షా
ప్రధాన మంత్రి శ్రీ నరేంద్ర మోదీ కి ఈజిప్టు అత్యున్నత పురస్కారం లభించడం పట్ల కేంద్ర హోం , సహకార మంత్రి శ్రీ అమిత్ షా హర్షం వ్యక్తం చేశారు.
ప్రధానమంత్రికి అభినందనలు తెలుపుతూ శ్రీ అమిత్ షా ట్వీట్ చేశారు. “ ప్రధానమంత్రి శ్రీ నరేంద్ర మోదీ గొప్ప రాజనీతిజ్ఞుడిగా ప్రపంచవ్యాప్తంగా గుర్తింపు పొందారు. ఆయనకు ఇప్పుడు మరొక గౌరవంతో దక్కింది. ఈజిప్ట్ తన అత్యున్నత రాష్ట్ర గౌరవం 'ది ఆర్డర్ ఆఫ్ నైల్ అవార్డు' ను ప్రధానమంత్రి కి ప్రదానం చేసింది. ఇతర దేశాల నుంచి అత్యధిక సంఖ్యలో అవార్డులు అందుకున్న ఏకైక భారత ప్రధాని శ్రీ మోడీ" అని శ్రీ షా తన ట్వీట్ లో పేర్కొన్నారు. మాత్రమే.
పర్యటక మంత్రిత్వ శాఖ
"దేఖో అప్నాదేశ్" వెబ్నార్ సీరిస్ను ప్రారంభించిన కేంద్ర పర్యాటక మంత్రిత్వ శాఖ
- సిరీస్లో భాగంగా మొదట ‘సిటీ ఆఫ్ సిటీస్- ఢిల్లీ పర్సనల్ డైరీ’ అందుబాటులోకి..
- భారత విభిన్న విశేషమైన చరిత్ర, సంస్కృతిని ప్రదర్శించేలా "దేఖో అప్నాదేశ్"
వెబ్నార్ సిరీస్ కొనసాగించేందుకు కృషి చేస్తాంః పర్యటక మంత్రి పటేల్
కోవిడ్-19 వైరస్ భారత్తో పాటు ప్రపంచవ్యాప్తంగా మానవ జీవితాలపై ప్రధానంగా ప్రభావాన్ని చూపుతోంది. వైరస్ వ్యాప్తి కారణంగా దేశీయంగానూ విదేశాల నుంచి ఎటువంటి పర్యటనలు సాగడం లేదు. దీంతో పర్యాటక రంగం ఎక్కువగా ప్రభావితమవుతుంది. ఈ అసాధారణపు కాలంలో మానవ సంబంధాన్ని కొనసాగించడానికి సాంకేతికత ఉపయోగపడుతోంది. సాంకేతిక పరిజ్ఞానం ఉపయోగించి ఆయా పర్యటక ప్రదేశాలకు సంబంధించిన వివిధ ఆకర్షణీయమైన అంశాలను ఆసక్తిగల పర్యటకులకు పరిచయం చేసేందుకు కరోనా వ్యాప్తి కట్టడైన తరువాత తేదీలలో ప్రయాణాలను ప్లాన్ చేసుకొనేందుకు వీలుగా కేంద్ర పర్యటక అభివృద్ధి శాఖ వినూత్న ఆలోచనతో ముందుకు వచ్చింది. "దేఖో అప్నాదేశ్" పేరుతో మంగళవారం నుంచి కొత్తగా వెబ్నార్ సిరీస్ను ప్రారంభించింది. ఇన్క్రెడిబుల్ ఇండియాలో  భాగమైన పలు గమ్య స్థానాలు, మనదేశ సంస్కృతి మరియు వారసత్వం గురించిన లోతైన విస్తారమైన సమాచారాన్ని అందించే విధంగా ఈ వెబ్నార్ సిరీస్ను ప్రారంభించారు. ఢిల్లీ నగర చరిత్ర, ప్రాముఖ్యతను గురించి వివరిస్తూ రూపొంచిందిన ‘సిటీ ఆఫ్ సిటీస్- ఢిల్లీ పర్సనల్ డైరీ’ వెబ్నార్ను మంగళవారం ప్రారంభించారు.
(భారత గొప్పదనాన్ని తెలియజేస్తాం..
భారతదేశం యొక్క విభిన్న విశేషమైన చరిత్ర, సంస్కృతిని ప్రదర్శించేలా పర్యటక శాఖ
వెబ్నార్లను అందుబాటులోకి తెస్తోందని కేంద్ర పర్యాటక మరియు సాంస్కృతిక శాఖ సహాయ మంత్రి  ప్రహ్లాద్ సింగ్ పటేల్ తెలిపారు. మన దేశపు స్మారక చిహ్నాలు, వంటకాలు, కళలు, నృత్య రూపాలతో సహా విభిన్న గొప్ప చరిత్ర మరియు సంస్కృతిని వెబ్నార్లలో కళ్లకు కట్టే విధంగా అందుబాటులోకి తెస్తున్నట్టు మంత్రి వివరించారు. దీనికి తోడు భారత్కే సొంతమైన వివిధ ప్రకృతి సహజ దృశ్యాలు, పండుగలు, అతి గొప్పదైన భారతీయ నాగరికత గురించి అనేక ఇతర అంశాలను ఈ సిరీస్ ద్వారా వెలుగులోకి తేనున్నట్టు ఆయన తెలిపారు. పర్యాటకులకు అవగాహన మరియు సామాజిక చరిత్రను తెలియజేయడం ప్రధాన అంశాలుగా వీటిని రూపొందిస్తున్నారు. పర్యాటక మంత్రిత్వ శాఖ కోసం నిర్వహించిన ఇండియా సిటీ వాక్స్ సెషన్లలో ఔత్సాహికుల నుంచి విశేష స్పందన లభించింది. 5,546 మంది ఉత్సాహంగా వీటిలో పాల్గొన్నారు. అంతే కాకుండా తమ ఆసక్తిని తెలియపరిచేలా అనేక ఆసక్తికరమైన ప్రశ్నలను వారు వేయడం గమనార్హం. వెబ్నార్ త్వరలో పబ్లిక్ డొమైన్లో అందుబాటులో ఉంటుంది. ఇది ఇన్స్టాగ్రామ్ మరియు ఫేస్బుక్లోని పర్యటక మంత్రిత్వ శాఖ యొక్క సోషల్ మీడియా హ్యాండిల్స్- ఇన్క్రెడిబుల్ ఇండియాలో అందుబాటులో ఉంటుంది.
తదుపరి వెబ్నార్ గురువారం  ఉదయం 11 నుండి మధ్యాహ్నం 12 గంటల వరకు ఉండనుంది. ఈ వెబ్నార్లో ఔత్సాహిక సందర్శకులను డిజిటల్ వేదికపై అద్భుతమైన
కోల్కతా నగర సందర్శనకు తీసుకువెళ్లనున్నారు.
ప్రధాన మంత్రి కార్యాలయం
ప్రధానమంత్రి తో సమావేశమైన రెనెసాస్ ఇలెక్ట్రానిక్స్ సిఇఒ శ్రీ తోశీ శిబాతా
ప్రధాన మంత్రి శ్రీ నరేంద్ర మోదీ తో రెనెసాస్ ఇలెక్ట్రానిక్స్ సిఇఒ శ్రీ తోశీ శిబాతా న్యూ ఢిల్లీ లో సమావేశమయ్యారు.
రెనెసాస్ ఇలెక్ట్రానిక్స్ ట్వీట్ కు ప్రధాన మంత్రి సమాధానాన్ని ఇస్తూ,
‘‘@RenesasGlobal యొక్క సిఇఒ శ్రీ తోశి శిబాతా తో ఒక ఫలప్రదమైనటువంటి సమావేశం జరిగింది. మేం సాంకేతిక విజ్ఞానం, నూతన ఆవిష్కరణ లు మరియు సెమికండక్టర్స్ జగతి లో భారతదేశం యొక్క ప్రగతి కి సంబంధించిన అంశాలపైన చర్చించాం.’’ అని ఒక ట్వీట్ లో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 102 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 10.42 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,02,05,09,915
|
|
అందుబాటులోని నిల్వలు
|
|
10,42,38,220
102 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 10.42 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ప్రధాన మంత్రి కార్యాలయం
ప్రధానమంత్రి రాష్ట్రీయ బాల్ పురస్కార్ అవార్డు గ్రహీతలతో జనవరి 24 న ముచ్చటించనున్న ప్రధానమంత్రి తొలిసారిగా , అవార్డు గ్రహీతలకు బ్లాక్ చైన్ టెక్నాలజీ ద్వారా డిజిటల్ సర్టిఫికేట్లు ప్రదానం చేయనున్నారు.
ప్రధానమంత్రి జాతీయ బాల పురస్కార్  గ్రహితలతో ప్రధానమంత్రి నరేంద్రమోదీ రేపు మధ్యాహ్నాం 12 గంటల నుంచి వీడియో కాన్ఫరెన్స్ ద్వారా ముచ్చటిస్తారు. ఈ యేటి పురస్కార విజేతలకు బ్లాక్ చైన్ సాంకేతిక పరిజాన సహాయంతో డిజిటల్ సర్టిఫికెట్లను బహూకరిస్తారు. ఈ అవార్డు గ్రహీతలకు ఈ సాంకేతిక పరిజ్ఞానం ఉపయోగించడం ఇదే మొదటిసారి.
వినూత్న ఆవిష్కరణలు , పరిశోధనాత్మక కృషి, క్రీడలు, కళా సంస్కృతులు, సామాజిక సేవ, సాహస చర్యలు మొదలైన రంగాల్లో అసాధారణ ప్రతిభ కనపర్చిన బాలలకు ఏటా పి.ఎం.ఆర్.బి.పి అవార్డులను భారత ప్రభుత్వం అందజేస్తూ వస్తోంది. ఈ ఏడాది దేశవ్యాప్తంగా 29 మంది బాలలను పిఎంఆర్ బిపి 2022 అవార్డుకు వివిధ కేటగిరీల కింద బాలశక్తి పురస్కారాలకు ఎంపికచేసింది. అవార్డు గ్రహీతలు ప్రతి ఏడాది రిపబ్లిక్ దినోత్సవ వేడుకలలో పాల్గొంటారు. పిఎంఆర్బిపి ప్రతి అవార్డు విజేతకు ఇక మెడల్, లక్షరూపాయల నగదు సర్టిఫికేట్ బహుకరిస్తారు. నగదు బహుమతిని పిఎంఆర్బిపి 2022 విజేతల ఖాతాలకు బదలీ చేస్తారు.
రహదారి రవాణా, హైవేల మంత్రిత్వ శాఖ
ఆధునిక, హరిత సాంకేతిక పరిజ్ఞానాన్ని ఉపయోగించి నిర్మించిన రహదారి ప్రాజెక్టులను సమీక్షించిన - శ్రీ గడ్కరీ; ‘హరిత్ పాత్’ మొబైల్ యాప్ ప్రారంభం; మొక్కలకు ఈ -ట్యాగింగ్ ఉండేలా ఆదేశం.
రహదారి నిర్మాణ వ్యయాన్ని కనీసం 25 శాతం తగ్గించాల్సిన అవసరం ఉందని పునరుద్ఘాటించిన - కేంద్ర మంత్రి.
దేశవ్యాప్తంగా రహదారి నిర్మాణంలో ఆధునిక, హరిత సాంకేతిక పరిజ్ఞానాన్ని ఉపయోగించాలని, కేంద్ర రోడ్డు రవాణా, రహదారులు, ఎం.ఎస్.ఎమ్.ఈ. శాఖల మంత్రి శ్రీ నితిన్ గడ్కరీ పేర్కొన్నారు. నూతన హరిత రహదారుల విధానం  ను సమీక్షించడానికి, రహదారి నిర్మాణంలో కొత్త సాంకేతిక పరిజ్ఞానాన్ని ఉపయోగించడం గురించి చర్చించడానికి ఈ రోజు నిర్విహించిన వీడియో కాన్ఫరెన్స్ లో ఆయన మాట్లాడుతూ, నిర్మాణ వ్యయాన్ని 25 శాతం తగ్గించడం తమ లక్ష్యమనీ, ఈ కొత్త సాంకేతిక పరిజ్ఞానం అవసరమని పేర్కొన్నారు.
జియో-ట్యాగింగ్ మరియు వెబ్ ఆధారిత జి.ఐ.ఎస్. ఆధారిత పర్యవేక్షణ పరికరాల ద్వారా మొక్కలను పర్యవేక్షించడానికి వీలుగా మొబైల్ యాప్ ‘హరిత్ పాత్’ ను మంత్రి ప్రారంభించారు. అన్ని ప్లాంటేషన్ ప్రాజెక్టుల క్రింద ప్రతి ప్లాంట్ కోసం దాని ఫీల్డ్ యూనిట్ల యొక్క స్థానం, పెరుగుదల, జాతుల వివరాలు, నిర్వహణ కార్యకలాపాలు, లక్ష్యాలు మరియు విజయాలను పర్యవేక్షించడానికి ఈ యాప్ ను ఎన్.హెచ్.ఏ.ఐ. అభివృద్ధి చేసింది. మొబైల్ యాప్ను ప్రారంభించిన అనంతరం మంత్రి మాట్లాడుతూ, మొక్కల పెంపకం, చెట్ల మార్పిడిపై కఠినమైన పర్యవేక్షణ ఉండాలని మంత్రి ఉద్ఘాటించారు.
రహదారుల వెంబడి మొక్కల పెంపకం కోసం ప్రత్యేక వ్యక్తులు / ఏజెన్సీలను నియమించాలని కూడా మంత్రి సూచించారు. ఇందులో స్వచ్ఛంద సంస్థలు, స్వయం సహాయక బృందాలు, ఉద్యాన, అటవీ శాఖలు పాల్గొనెలా చూడాలని ఆయన సూచించారు. 2020 మార్చి వరకు రహదారులపై 100 శాతం మొక్కలు నాటే లక్ష్యాన్ని సాధించగలమని అధికారులు హామీ ఇచ్చారు.
చెట్ల మార్పిడి సమస్యపై చర్చిస్తున్నప్పుడు, శ్రీ గడ్కరీ మాట్లాడుతూ చెట్లన్నీ కత్తిరించకుండా కాపాడటం మన లక్ష్యం కావాలనీ, కొత్త సాంకేతిక పరిజ్ఞానంతో కూడిన ప్రత్యేక ఏజెన్సీలను ఇందుకోసం నియమించాలనీ సూచించారు. స్థానిక స్వదేశీ పదార్థాలైనా జనపనార, పీచు మొదలైన వాటిని మొక్కలను సంరక్షించే ప్రయోజనాల కోసం ఉపయోగించాలనికేంద్ర మంత్రి నొక్కిచెప్పారు. స్థానిక పరిస్థితులకు తగిన మొక్కల జాతుల ఎంపిక కూడా చాలా ముఖ్యమని శ్రీ గడ్కరీ పేర్కొన్నారు.
రహదారి నిర్మాణంలో కొత్త సాంకేతిక పరిజ్ఞానాలపై చర్చిస్తున్నప్పుడు, నిర్మాణ వ్యయాన్ని 25 శాతం తగ్గించడం తమ లక్ష్యమనీ, దీనికి కొత్త సాంకేతిక పరిజ్ఞానం అవసరమనీ, ఆయన వివరించారు. కొండ ప్రాంతాలు, సరిహద్దు ప్రాంతాలు, తీరప్రాంతాలు వంటి నిర్దిష్ట ప్రాంతాలకు భిన్నమైన విధానం మరియు విభిన్నమైన సాంకేతికతలు అవసరమని ఆయన అభిప్రాయపడ్డారు. అండమాన్, నికోబార్ లలో రహదారి నిర్మాణంలో ఇటువంటి సాంకేతిక పరిజ్ఞానాన్ని ఉపయోగించడాన్ని ఆయన ప్రశంసించారు. మిగిలిన ప్రాజెక్టులలో కూడా ఈ విధానాన్ని అనుసరించాలని, ఎన్.హెచ్.ఐ.డి.సి.ఎల్. కు ఆయన సూచించారు.